Marble Blast Gold

Marble Blast Gold on GarageGamesin julkaisema tasohyppely. Peli julkaistiin 9. toukokuuta 2003. Peli on valmiiksi asennettuina joissakin Applen iMac- ja iBook-laitteissa. Siitä on myös Windows- ja Linux-versiot. Vuonna 2010 Marble Blast -pelisarjan kehittäjä Instant Action lopetti toimintansa. Samalla Marble Blast Online (selainversio Marble Blast Ultra -pelistä) lopetettiin. Samoihin aikoihin myös Marble Blast Goldin kehittänyt Garage Games lopetti pelin myymisen. == Peli == Pelissä on tarkoituksena liikuttaa pallo tasojen läpi maaliin tietyn ajan sisällä. Pelissä voi myös yrittää tehdä nopeimman ajan tai kulta-ajan (Gold Time). Joissakin tasoissa täytyy kerätä timantteja, jotta tason pääsee läpi. === Esineet === Pelissä on esineitä, jotka helpottavat tason läpipääsemistä ja kulta-ajan tekemistä. * SuperSpeed – saa pallon liikkumaan nopeammin. * Super Jump – pallo hyppää korkeammalle. * Gravity Modifier – painovoiman suunta muuttuu. * Gyrocopter – pallo lentää hetken aikaa kuin helikopteri. * Shock Absorber – pallo saa suojakilven. * SuperBounce – kun pallo osuu tietylle alustalle, pallo pomppaa korkealle kuin trampoliinilla. === Muut esineet === * Time bonus – aika pysähtyy hetkeksi. Viiden sekunnin aikabonus on yleisin. * Mine – miina, joka räjähtää kun osut siihen. Räjähdys voi heittää pallosi kauas tai heittää sinut reunan yli. * Tornado – pyörremyrsky, joka heittää pallosi erittäin kauas. * Trap door – laatta, joka aukeaa, jos et poistu laatan päältä nopeasti putoat alaspäin. * Oil slick – öljyläiskä, joka vaikeuttaa pallon kulkua. Pelissä on muitakin esineitä kuten tuuletin, joka puhaltaa pallon kauas tuulettimen suunnasta, ja yleensä tuulen suunnalla on pudotus. === Gold Time === Gold time eli kulta- aika, jonka saamiseksi täytyy päästä tasot erittäin nopeasti läpi. Kaikissa tasoissa on mahdollista rikkoa kulta-aika. Joissakin tasoissa kulta-ajan tehdäkseen täytyy löytää salareitti tai oikotie. Marble Blast Platinumissa Gold Time termi on muutettu muotoon Platinum Time. Marble Blast Platinumissa on myös Ultimate Time, joka vaatii tason läpäisemistä ilman yhtäkään virhettä, käyttäen kaikkia oikoreittejä ja keräten kaikki mahdolliset aikabonukset. Pitkissä ja vaikeissa tasoissa Ultimate-ajan saaminen on todella vaikeaa. === Customtasot === Customtasot ovat toisten pelaajien itsetekemiä tasoja, joita voi ladata internetistä. Marble Blastin foorumilla palkitaan joka kolmas kuukausi paras taso ja tasoista kolme parasta (joka kuukausi) pääsee kilpailemaan "vuoden taso" -kilpailuun. == Marble Blast Platinum == Marble Blast Gold sai jatkoa pelistä Marble Blast Platinum (MBP), joka vaatii alleen täysversion Marble Blast Goldista (OEM-versio ei riitä). Marble Blast Platinum on tarkoitettu kokeneimmille pelaajille. Se sisältää paljon uudistusta aikaisempaan versioon verrattuna, kuten lisää tasoja, MBP online, päivitetty grafiikka ja paljon muuta. Marble Blast Platinumia pidetään pelisarjan pääpelinä virallisesti. Marble Blast Platinum on täysin ilmainen, mutta vaatii Marble Blast Goldin alleen. Vuonna 2011 julkaistaan Marble Blast Platinumin jatko-osa: PlatinumQuest (virallisesti MarbleBlast: PlatinumQuest). Marble Blast Platinumista julkaistiin versio 1.20 Mac-koneille 23. joulukuuta 2010. Windows-versio julkaistaan 2011. == Marble Blast Advanced == Marble Blast Advanced (MBA) on toinen fanien tekemä Marble Blast Goldin jatko-osa, joka on tarkoitettu hieman kokeneemmille pelaajille. Marble Blast Advanced julkaistiin 17. syyskuuta 2010. == Aiheesta muualla == * * Marble Blast pelien virallinen foorumi * Suomenkielinen tasojenteko-opas Luokka:Vuoden 2003 videopelit Luokka:Linux-pelit Luokka:MacOS-pelit Luokka:Windows-pelit